11. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 228286/1868 της 2/28 Μαρτ. 1974 (ΦΕΚ Β΄ 365) Περί δηλώσεως εκτάσεων αμπέλων. Έχοντες υπ’ όψει: α)Τας διατάξεις της παρ. 1δ΄ του άρθρ. 1 του Ν.Δ. 243/1969 περί βελτιώσεως και προστασίας της αμπελουργικής παραγωγής. β)Την ανάγκην αξιολογήσεως των στοιχείων του υπό κατάρτισιν αμπελουργικού κτηματολογίου επί σκοπώ αποτελεσματικού ελέγχου και προστασίας της αμπελουργικής παραγωγής, αποφασίζομεν: Επιβάλλομεν δια το έτος 1974 εις ολόκληρον την επικράτειαν την υποβολήν δηλώσεων υπό των αμπελοκτημόνων εις τον οικείον Δήμον ή Κοινότητα, εις την περιοχήν των οποίων ανήκει η αμπελουργική εκμετάλλευσις, περί των εκτάσεων εκάστου τεμαχίου αμπελοκτήματος και λοιπών στοιχείων, ως το συννημένον υπόδειγμα. Προθεσμία υποβολής δηλώσεων η 20ή Απρ. 1974. Αι εν λόγω δηλώσεις συγκεντρούμεναι υπό του Δήμου ή της Κοινότητος, μερίμνη των οποίων θέλει εξασφαλισθή η κάλυψις της πληρότητος, διαβιβάζονται εις την οικείαν Δ/νσιν Γεωργίας, μερίμνη της οποίας καταρτίζονται ονομαστικαί καταστάσεις κατά Κοινότητα, αίτινες μετά των αντιστοίχων δηλώσεων αποστέλλονται εις τους Τοπικούς Γεωπόνους δια τον προσήκοντα έλεγχον. Οι Τοπικοί Γεωπόνοι συνεπικουρούμενοι υπό των αγροφυλάκων δια την υπόδειξιν των καθ’ έκαστα αμπελοτεμαχίων προβαίνουν εις επιτόπιον έλεγχον των στοιχείων των δηλώσεων, ιδία δε ως προς την ποικιλίαν της αμπέλου, δια τον προσδιορισμόν της οποίας, εν ανάγκη, δύνανται να παρεμβαίνουν και οι ειδικώτεροι Γεωπόνοι Αμπελουργίας. Αι ειδικαί εξακριβώσεις γενήσονται βάσει κτηματολογικού χάρτου εκάστης περιοχής αποσταλησομένου εν καιρώ, άμα τη ολοκληρώσει των συναφών εργασιών. Αι παρατηρήσεις των Γεωπόνων αναγράφονται εν τη δηλώσει εκάστου αμπελοκτήμονος, αι ούτω δε ελεγχθείσαι δηλώσεις δεόντως υπογεγραμμέναι υποβάλλονται εις την Δ/νσιν Γεωργίας δια την εν συνεχεία κατάρτισιν του αμπελουργικού κτηματολογίου και περιοδικήν ενημέρωσιν τούτου. Οι μη συμμορφούμενοι προς την παρούσαν αμπελοκτήμονες τιμωρούνται με τας ποινάς του άρθρ. 458 του Ποινικού Κώδικος, δυνάμει του άρθρ. 12 (παρ. 1γ 2δ) του Ν.Δ. 243/1969. Η παρούσα δημοσιευθήτω δια της Εφημερίδος της Κυβερνήσεως. (Ακολουθεί υπόδειγμα Δηλώσεως) Ο Δ Η Γ Ι Α Ι 1.Ο Ιδιοκτήτης του αμπελώνος υποβάλλει την δήλωσιν εις τον Δήμον ή Κοινότητα όπου ανήκει ο αμπελών, ανεξαρτήτως της μονίμου κατοικίας του. 2.Εάν εις την αυτήν τοποθεσίαν υπάρχουν περισσότερα αμπελοτεμάχια, έστω και της αυτής ποικιλίας θα αναγραφούν κεχωρισμένως έκαστον. 3.Εάν μία ποικιλία είναι διπλής χρήσεως (δια γλευκοποίησιν και δι’ επιτραπέζιον κατανάλωσιν), θα αναγραφή εις την οικείαν κατηγορίαν, αναλόγως του προορισμού του μεγαλυτέρου ποσοστού των σταφυλών. 4.Εις τας αμιγείς ποικιλίας θα αναγραφούν οι αμπελώνες, των οποίων τα κλήματα ανήκουν εις μίαν ποικιλίαν, η οποία και θα κατανομάζεται. Εις τας ζώνας Ραψάνης (Λαρίσης), Πεζών και Αρχανών (Ηρακλείου) αμιγείς θεωρούνται και οι αμπελώνες, των οποίων τα κλήματα ανήκουν εις τας δια των σχετικών Δ/των οριζομένας ποικιλίας. 5.Εις τας μη αμιγείς ποικιλίας θα αναγραφούν οι αμπελώνες, των οποίων τα  κλήματα ανήκουν εις δύο ή περισσοτέρας ποικιλίας, εξαιρέσει των περιπτώσεων της προηγουμένης παραγράφου. 6.Τα μικρότερα του στρέμματος αμπελοτεμάχια θα αναγράφωνται με δεκαδικόν αριθμόν (0,3 στρ.) π.χ. 7.Παράδειγμα εγγραφής: Εις την τοποθεσίαν Θολόρεμα 1 αμπελοτεμάχιον ποικιλίας Ραζακί, ηλικίας άνω των 30 ετών, εκτάσεως 07,7 στρ. περιέχον 220 κλήματα. Το άθροισμα των εις τας διαφόρους τοποθεσίας τεμαχίων θα κατανέμεται εις τας στήλας 2 και 3. Παρατηρήσεις Γεωπόνου: (Μετά την σελ. 706,582) Σελ.706,583 Τεύχος 532 Σελ.33 